[pic] | EUROPOS BENDRIJŲ KOMISIJA | Briuselis, 21.6.2005 KOM(2005) 262 galutinis KOMISIJOS PRANEŠIMAS Komisijos metinė ataskaitadėl garantijų fondo ir jo valdymo 2004 metais {SEC(2005) 807} TURINYS 1. Teisiniai pagrindai 3 2. Fondo būklė 2004 m. gruodžio 31 d. 3 3. Mokėjimai į Fondą 4 3.1. Mokėjimai iš bendrojo biudžeto per finansinius metus 4 3.2. Palūkanos iš Fondo likvidaus turto finansinių investicijų 5 3.3. Išieškojimas iš įsipareigojimų nevykdančių skolininkų 6 4. Fondo įsipareigojimai 7 4.1. Laiku neįvykdyti atsiskaitymai 7 4.2. EIB atlygis 7 4.3. Užsienio valiutų keitimo nuostoliai 7 1. TEISINIAI PAGRINDAI 1994 m. spalio 31 d. Tarybos reglamentu (EB, Euratomas) Nr. 2728/94 (toliau – Reglamentas) buvo įsteigtas išorės veiksmų garantijų fondas, skirtas atlyginti Bendrijos kreditoriams, jei Bendrijos suteiktų arba garantuotų paskolų gavėjai neįvykdytų savo įsipareigojimų (OL L 293, 1994 11 12, p. 1). Šis reglamentas buvo iš dalies pakeistas 1999 m. gegužės 25 d. Tarybos reglamentu (EB, Euratomas) Nr. 1149/99 (OL L 139, 1999 6 2, p. 1) ir 2004 m. gruodžio 22 d. Tarybos reglamentu (EB, Euratomas) Nr. 2273/2004 (OL L 396, 2004 12 31, p. 28) (toliau – iš dalies pakeistas reglamentas). Vadovaudamasi Reglamento 6 straipsniu, Komisija patikėjo Fondo finansinį valdymą Europos investicijų bankui (EIB) pagal 1994 m. lapkričio 23 d. Briuselyje ir 1994 m. lapkričio 25 d. Liuksemburge Bendrijos ir EIB pasirašytą susitarimą (toliau – Susitarimas). Pagal Susitarimo 8.2 straipsnį iki kiekvienų metų kovo 1 d. bankas privalo atsiųsti Komisijai Fondo ir jo valdymo būklės ataskaitą, pajamų ir išlaidų ataskaitą ir Fondo pastarųjų vienerių metų finansinę atskaitomybę. 2004 m. ataskaitos ištrauką galima rasti Komisijos tarnybų darbo dokumento 2 skirsnyje (toliau – Priedas)[1]. Be to, iš dalies pakeisto reglamento 7 straipsniu reikalaujama, kad Komisija atsiųstų Europos Parlamentui, Tarybai ir Audito Rūmams ataskaitą apie Fondo būklę ir jo valdymą už kiekvienus finansinius metus iki kitų metų gegužės 31 d. 2. Fondo būklė 2004 m. GRUODžIO 31 D. 2004 finansinių metų pabaigoje Fonde viso buvo 1 612 856 213,44 EUR (žr. Priedo 3 skirsnį). Nuo Fondo įkūrimo šią sumą sudaro: - biudžetiniai mokėjimai į Fondą (2 532 164 500,00 EUR); - tolesnių metų grynosios pajamos (473 032 495,02 EUR); - pavėluotai grąžinti šalių, kurios nėra valstybės narės, mokėjimai (575 673 913,77 EUR); - skolos, atitinkančios mokėjimus, negrąžintus EIB (765 497,93 EUR); - komisiniai, gauti už pavėluotai grąžintus kreditus 2002 m. (5 090 662,91 EUR); - atskaičius negrąžintų sumų padengimą (477 860 856,19 EUR) ir tolesnius Fondo pertekliaus grąžinimus į biudžetą (1 496 010 000,00 EUR). Atskaičius sukauptas pajamas (EIB atlygį), 2004 m. gruodžio 31 d. bendra Fondo suma siekė 1 612 090 715,51 EUR. Bendra konsoliduoto balanso suma – 1 614 117 863,19 EUR. Į šią sumą įeina bendra Fonde esanti suma, Fondo dengiamos nepriemokos ir sukaupti delspinigiai už pavėluotus mokėjimus (išsamiau žr. Priedo 5 skirsnį). Reglamento 3 straipsniu reikalaujama, kad Fondo suma pasiektų tinkamą lygį (planuojamą sumą), kuris yra 9 % bendrų neįvykdytų kapitalo įsipareigojimų iš kiekvienos operacijos ir mokėtinų palūkanų. Iš dalies pakeistame reglamente numatyta, kad Garantijų fondo dengiamoms operacijoms stojančių šalių atžvilgiu ir po įstojimo toliau bus taikomos Bendrijų garantijos. Tačiau nuo įstojimo dienos tai nebus Bendrijų išorės veiksmai: jos bus dengiamos tiesiogiai iš Europos Sąjungos bendrojo biudžeto, o ne iš Garantijų fondo. Todėl 2004 m. gruodžio 31 d. operacijos, susijusios su negrąžintomis suteiktomis ir garantuotomis paskolomis trečiosioms šalims, ir mokėtinos palūkanos viso sudarė 12 068 132 585,66 EUR, iš kurių 144 107 751,62 EUR buvo mokėtinos (bet dar nesumokėtos) palūkanos. Todėl 2005 m. sausio 10 d. į biudžetą buvo grąžinta 338 831 402,07 EUR suma, kuri sudaro 9 % operacijų, susijusių su negrąžintomis paskolomis, atliktų naujų valstybių narių atžvilgiu iki 2004 m. gegužės 1 d. (3 764 793 356,32 EUR). Fondo išteklių ir neįvykdytų kapitalo įsipareigojimų santykis (1 612 090 715,51 EUR – 338 831 402,07 EUR) pagal iš dalies pakeistą reglamentą buvo 10,55 %. Kadangi tai yra daugiau nei planuojama 9 % suma, turėjo būti atliktas grąžinimas iš Fondo į Europos Sąjungos bendrąjį biudžetą, kaip nustatyta Reglamento 3 straipsnio trečioje dalyje. 2005 m. į biudžetą grąžintina suma siekia 187 130 000,00 EUR. 3. Mokėjimai į Fondą 3.1. Mokėjimai iš bendrojo biudžeto per finansinius metus Laikinųjų asignavimų teisiniai pagrindai aprašyti Priedo 1 skirsnyje. 2000 m. rugsėjo 26 d. Tarybos reglamentu (EB) Nr. 2040/2000 (OL L 244, 2000 9 29, p. 27) dėl biudžeto vykdymo tvarkos buvo leista į bendrąjį biudžetą įrašyti paskolų ir paskolų garantijų operacijų rezervą. Šis biudžeto straipsnis, kuriam 2004 m. buvo skirta 221 mln. EUR asignavimų, naudojamas Fondui finansuoti pervedant pagal biudžeto straipsnį lėšas, skirtas mokėjimams į Fondą. Laikydamasi teisinių pagrindų, 2004 m. biudžeto valdymo institucija patvirtino du lėšų pervedimus, kurie siekė 181 875 000,00 EUR, Garantijų fondui finansuoti. - DEC 34/2004 pervedimas[2]: 161 760 000,00 EUR; šis pirmas pervedimas buvo skirtas mokėjimams į Fondą pagal 1999 m. gruodžio 22 d., 2001 m. lapkričio 6 d. ir 2004 m. balandžio 29 d. Tarybos sprendimus laikantis tvarkos, nustatytos Reglamento priede. - DEC 35/2004 pervedimas[3]: 20 115 000,00 EUR; šis antras pervedimas buvo mokėjimas į Fondą, skirtas paskolos operacijai, kuri buvo patvirtinta Komisijos 2004 m. kovo 30 d. Su šiais pervedimais susiję sprendimai išvardyti Priedo 1 skirsnyje. Abu pervedimai buvo atlikti pagal mechanizmą, skirtą kompensuoti Fondo perviršio grąžinimą, kuris buvo atliktas 2004 m. rugpjūčio 10 d. Laikantis Išsamioje Garantijų fondo veiklos ataskaitoje[4] nustatytų poreikių, Komisija priėmė Garantijų fondo reglamento pakeitimą, siekdama patobulinti asignavimų skyrimo mechanizmą, t. y. taisykles, kurios nustato, kaip Fondo turtas suderinamas su planuojama Fondo suma[5]. 3.2. Palūkanos iš Fondo likvidaus turto finansinių investicijų Fondo likvidus turtas investuojamas laikantis valdymo principų, išdėstytų Bendrijos ir EIB 1994 m. lapkričio 23–25 d. susitarime, iš dalies pakeistame 1996 m. rugsėjo 17–23 d. Papildomu susitarimu Nr. 1 ir 2002 m. balandžio 26–gegužės 8 d. Papildomu susitarimu Nr. 2. 2002 m. investavimo principai buvo pakeisti Papildomu susitarimu Nr. 2, kad būtų pataisytas perteklinis likvidumas, kuris viršijo 50 % Fondo turto ir ribojo Fondo pelningumą. Laikantis ribos, nustatančios, kad bent vienas trečdalis Fondo turi būti investuojamas į trumpalaikes investicijas (iki vienerių metų), priemonių, tinkančių trumpalaikiam likvidumui, skaičius buvo padidintas. Dabar joms priskiriamos kintamos palūkanų normos vertybiniai popieriai, nepriklausomai nuo jų išpirkimo termino, ir fiksuotos palūkanų normos vertybiniai popieriai, iki kurių išpirkimo termino lieka daugiausiai metai, nepaisant jų pradinio išpirkimo termino. Taip yra todėl, kad už fiksuotos palūkanų normos vertybinius popierius mokama 100 % jų nominaliosios vertės jų galiojimo termino pabaigoje (t. y. ne daugiau kaip po vienerių metų), tuo tarpu kai kintamos palūkanų normos vertybinius popierius galima parduoti už kainą, siekiančią 100 %, nepaisant laiko, likusio iki jų išpirkimo datos. Kad būtų išlaikytas įvairių priemonių, kurių atžvilgiu stebimas likvidumas, balansas, minimali dalis – 18 % (atitinkanti dvigubą Fondo laikinųjų asignavimų normą) laikoma piniginių investicijų, ypač banko indėlių, forma. Ši naujoji struktūra padėjo pagerinti Fondo pelningumą tuo pačiu palaikant tinkamą likvidumo lygį. 2004 m. naujoji portfelio struktūra, dėl kurios 2002 m. buvo priimtas sprendimas, buvo visiškai įgyvendinta ir buvo atidėtas papildomas likvidumo rezervas, skirtas padengti svarbų vienkartinį mokėjimą į biudžetą, kuris turėjo būti atliktas antroje 2004 m. pusėje arba 2005 m. pradžioje (338 831 402,07 EUR, susijęs su dešimties naujų valstybių narių įstojimu). Bankų, įgaliotų priimti indėlius, sąrašą suderina Komisija ir EIB. Pradinis sąrašas būdavo reguliariai peržiūrimas, atsižvelgiant į naujausius bankų reitingų pasikeitimus. Didžioji bankų dalis yra euro tarpuskaitos sistemos nariai. Visiems šiems bankams Moody's agentūros suteikti reitingai yra mažiausiai A1 (ilgalaikėms investicijoms) ir P1 (trumpalaikėms investicijoms) arba lygiaverčiai Standard & Poor’s arba Fitch reitingai. Investicijoms šiuose bankuose taikomos taisyklės, kurios užtikrina palankų pirkimo pardavimo kainų skirtumą ir leidžia išvengti rizikos koncentracijos. 2004 m. indėlių palūkanos, einamosios Garantijų fondo sąskaitos ir vertybiniai popieriai viso sudarė 61 950 402,49 EUR, kurie paskirstomi taip: - indėliai : 10 855 766,08 EUR; tai atspindi 2004 m. gruodžio 31 d. situaciją, įskaitant palūkanas, gautas už bankinius indėlius (11 318 130,39 EUR), ir sukauptų palūkanų pasikeitimus (– 462 364,31 EUR) 2004 m. Sukauptos palūkanos atspindi metų pabaigoje Fondo dar negautas palūkanas, kurios bus sumokėtos, kai sueis nustatyti investicijų terminai. 2004 m. gruodžio 31 d. sukauptos palūkanos (738 069,03 EUR) sumažinamos atskaičius sukauptas palūkanas, kurios buvo įrašytos į atskaitomybę 2003 m., o gautos 2004 m. (1 200 433,34 EUR); - einamosios sąskaitos : 53 933,68 EUR įskaitant palūkanas, įrašytas į einamąją sąskaitą; - vertybinių popierių portfelis : 51 040 702,73 EUR; į šią sumą įeina 50 411 967,55 EUR vertybinių popierių palūkanų, 628 735,18 EUR komercinių vekselių palūkanų ir 26 102 214,88 EUR sukauptų palūkanų 2004 m. gruodžio 31 d. Vertybinių popierių palūkanos gaunamos iš investicijų, padarytų vertybinių popierių forma, laikantis investicijų principų, išdėstytų Susitarime, kuriuo EIB paskiriama Fondo likvidaus turto valdymo funkcija. Tačiau iš šios sumos reikėtų atimti 2 845 532,15 EUR, kurie buvo įnešti per metus kaip skirtumas tarp pradinės vertės ir išpirkimo vertės, paskirstytus pro rata temporis per turimų vertybinių popierių galiojimo laikotarpį (atitinkantys premijos arba diskonto paskirstymą įrašytą į pelno ir nuostolių ataskaitą). Gautos palūkanos priskiriamos šių finansinių metų rezultatams. 3.3. Išieškojimas iš įsipareigojimų nevykdančių skolininkų Pavėluotai grąžinti įsipareigojimus nevykdančių šalių mokėjimai, susiję su operacijomis, kurioms Fondas buvo suteikęs garantijas, buvo sumokėti į Fondą. 2004 m. gruodžio 31 d. bendra suma buvo 575 673 913,77 EUR, kadangi vienas grynasis mokėjimas – 7 456 334,33 EUR – buvo gautas tais metais. 4. Fondo įsipareigojimai 4.1. Laiku neįvykdyti atsiskaitymai 2004 m. Fondas gavo du prašymus padengti negrąžintas sumas, kurių bendra suma siekia 4 370 582,17 EUR (žr. Priedo 2.2.1. skirsnį). 4.2. EIB atlygis 2002 m. balandžio 26 d. ir gegužės 8 d. pasirašytame antrajame Susitarimo Papildomame susitarime nustatoma, kad Banko atlygis turi būti nustatomas taikant kiekvienai Fondo turto daliai mažėjančius metinius komisinių koeficientus, kurie yra atitinkamai su jomis susiję. Atlygis apskaičiuojamas remiantis Fondo turto vidurkiu. 2004 m. banko atlygis buvo nustatytas – 765 497,93 EUR ir buvo įrašytas į pelno ir nuostolių ataskaitą bei įtrauktas į balansą kaip mokėtina suma (įsipareigojimai). Atlygis bus sumokėtas EIB per pirmąjį 2005 m. ketvirtį. 4.3. Užsienio valiutų keitimo nuostoliai Garantijų fondas patyrė 1 260 433,70 EUR nuostolių dėl užsienio valiutos keitimo sandorio – 10 117 515,47 USD (žr. Priedo 3.3. skirsnį), kai buvo išieškotas laiku negrąžintas kreditas. [1] SEC (2005) 807 [2] SEK (2004) 716 galutinis. [3] SEK (2004) 717 galutinis. [4] KOM (2003) 604 galutinis. [5] KOM (2005) 130 galutinis.